過松江
作者：范成大
朝代：宋

paragraphs: 長虹斗起蛟龍穴，朱碧爛干夜明滅。
太湖三萬六千頃，多少清風與明月。
青鷁驚飛白鷺閒，丹楓未老黄蘆折。
誰將橫笛叫蒼煙，無限驚波翻白雪。
洞庭林屋舊遊處，玉柱金庭路巉絕。
水仙逢迎摻脩袂，問我歸計何當決。
去年匹馬兀春寒，今此孤篷窘秋熱。
人生意氣得失間，輕重劍頭吹一吷。
莫將塵土涴朱顔，却待丹砂回白髮。